LAbrogasion ła ze ła totałe derogasion de na leje par na despozision de zerarchia conpagna o pì erlevada che ła sostituise, cofà inte el cazo de na Costitusion che ła połe vegner abrogada solché da un'altra Costitusion. Tradisionalmente l'abrogasion ła zera difarente da ła derogasion; ła prima ła anuła o suprime del tuto na leje, ła seconda solché parsialmente. In pì, na abrogasion ła połe vegner fata in; forma esprimesta se na leje ła declara regorozamente l'abołision de un'altra prima; forma tàcita co che na nova leje, sensa espresamente abrogar ła presedente, ła contien despozision a sta cuà inconpatìbiłi; forma inplìsita co ła nova leje ła ghene redisiplini l'intiera matèria prima regołada da ła leje previzente. Ła paroła , ła deriva dal latin , conponesto da «da» e «dimandar» o sia de revocar un órdene, na leje co un ato de autorità pùblega denomenà abrogasion.